NORAKSTS

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

**L Ē M U M S**

Tukumā

2021. gada 29. decembrī prot. Nr. 26, 7.§

**Par saistošo noteikumu “Par nodevu par ielu**

**tirdzniecību un pakalpojumu sniegšanu publiskās**

**vietās” apstiprināšanu**

 Administratīvo teritoriju un apdzīvoto vietu likuma Pārejas noteikumu 17. punkts noteic, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim.

 Tukuma novada pašvaldība ir izvērtējusi spēkā esošos saistošos noteikumus par nodevām par tirdzniecību un sabiedriskās ēdināšanas pakalpojumu sniegšanu publiskās vietās un ir izstrādājusi vienotus saistošos noteikumus par Tukuma novada pašvaldības nodevām.

 Pamatojoties uz augstāk norādīto un likuma “Par pašvaldībām” 41. panta pirmās daļas 1. punktu, Tukuma novada dome nolemj:

1. apstiprināt saistošos noteikumus Nr. 48 “Par nodevu par ielu tirdzniecību un pakalpojumu sniegšanu publiskās vietās” (pievienoti),

2. saistošos noteikumus Nr. 48 “Par nodevu par ielu tirdzniecību un pakalpojumu sniegšanu publiskās vietās” un to paskaidrojuma rakstu triju darba dienu laikā pēc to parakstīšanas nosūtīt atzinuma sniegšanai Vides aizsardzības un reģionālās attīstības ministrijai elektroniskā veidā parakstītus ar drošu elektronisko parakstu, kas satur laika zīmogu,

3. noteikt, ka saistošie noteikumi Nr. 48 “Par nodevu par ielu tirdzniecību un pakalpojumu sniegšanu publiskās vietās” stājas spēkā nākamajā dienā pēc to publicēšanas oficiālajā izdevumā “Latvijas Vēstnesis”,

4. saistošo noteikumu Nr. 48 “Par nodevu par ielu tirdzniecību un pakalpojumu sniegšanu publiskās vietās” pilnu tekstu pēc Vides aizsardzības un reģionālās attīstības ministrijas pozitīva atzinuma saņemšanas:

 4.1. publicēt oficiālajā izdevumā “Latvijas Vēstnesis” un Tukuma novada pašvaldības informatīvajā izdevumā;

 4.2. publicēt Tukuma novada pašvaldības tīmekļa vietnē [www.tukums.lv](http://www.tukums.lv);

 4.3. izvietot pieejamā vietā Tukuma novada domes ēkā, pagastu pārvaldēs, Kandavas un pagastu apvienības ēkā.

Domes priekšsēdētājs (personiskais paraksts) G. Važa

NORAKSTS PAREIZS

Tukuma novada pašvaldības iestādes

“Pašvaldības administrācija”

Lietvedības un IT nodaļas vadītāja S. Bļodniece

NORAKSTS

**Saistošo noteikumu Nr. 48**

**“Par nodevu par ielu tirdzniecību Tukuma novadā”
paskaidrojuma raksts**

|  |  |
| --- | --- |
| 1. Projekta nepieciešamības pamatojums | Saskaņā ar Administratīvo teritoriju un apdzīvotu vietu likuma Pārejas noteikumu 17. punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.Likuma “[Par pašvaldībām](https://likumi.lv/ta/id/57255-par-pasvaldibam)” [21. panta](https://likumi.lv/ta/id/57255-par-pasvaldibam#p21) pirmās daļas 15. punkts un likuma “[Par nodokļiem un nodevām](https://likumi.lv/ta/id/33946-par-nodokliem-un-nodevam)” [12. panta](https://likumi.lv/ta/id/33946-par-nodokliem-un-nodevam#p12) pirmās daļas 4. punkts piešķir pašvaldībai tiesības savā administratīvajā teritorijā uzlikt pašvaldības nodevas par tirdzniecību publiskās vietās.Ministru kabineta 2005. gada 28. jūnija noteikumi Nr. 480 “[Noteikumi par kārtību, kādā pašvaldības var uzlikt pašvaldību nodevas](https://likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas)” noteic pašvaldības nodevu uzlikšanas kārtību, un atbilstoši šo noteikumu 16.1 punktam pašvaldības domei ir tiesības saistošajos noteikumos par pašvaldības nodevas uzlikšanu papildus šo noteikumu 16. punktā minētajām personām noteikt personas, kas ir atbrīvojamas no nodevas samaksas. |
| 2. Īss projekta satura izklāsts | Saistošie noteikumi nosaka Tukuma novada pašvaldības nodevas par ielu tirdzniecību, sabiedriskās ēdināšanas pakalpojumu sniegšanu vai pakalpojumu sniegšanu publiskās vietās objektu un tam piemērojamas likmes, to maksāšanas kārtību un atbrīvojumus. |
| 3. Informācija par plānotā projekta ietekmi uz pašvaldības budžetu | Nav nepieciešamības veidot jaunas institūcijas, darba vietas, paplašināt esošo institūciju kompetenci, lai nodrošinātu saistošo noteikumu izpildi. |
| 4. Informācija par plānotā projekta ietekmi uz uzņēmējdarbības vidi pašvaldības teritorijā | Saistošo noteikumu tiesiskais regulējums attiecināms uz esošiem un potenciāliem ielu tirdzniecības dalībniekiem. |
| 5. Informācija par plānotā projekta administratīvajam procedūrām | Ielu tirdzniecības atļaujas izsniedz Tukuma novada pašvaldības klientu apkalpošanas centrā, Kandavas un pagastu apvienībā vai attiecīgajā pagasta pārvaldē. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Domes priekšsēdētājs (personiskais paraksts) G. Važa

NORAKSTS PAREIZS

Tukuma novada pašvaldības iestādes

“Pašvaldības administrācija”

Lietvedības un IT nodaļas vadītāja S. Bļodniece

NORAKSTS

**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

APSTIPRINĀTI

ar Tukuma novada domes 29.12.2021.

lēmumu (prot. Nr. 26, 7.§)

**SAISTOŠIE NOTEIKUMI**

Tukumā

2021. gada 29. decembrī **Nr. 48**

(prot. Nr. 26, 7.§)

**Par nodevu par ielu tirdzniecību**

**Tukuma novadā**

Izdoti saskaņā ar likuma [“Par pašvaldībām”](http://likumi.lv/doc.php?id=57255) 21. panta pirmās daļas 15. punktu, 43. panta pirmās daļas 3. punktu, likuma [“Par nodokļiem un nodevām”](http://likumi.lv/doc.php?id=33946) 10. panta trešo daļu, 12. panta pirmās daļas 4. punktu, Ministru kabineta 2005. gada 28. jūnija noteikumu Nr. 480 “[Noteikumi par kārtību, kādā pašvaldības var uzlikt](http://likumi.lv/doc.php?id=111605) [pašvaldību nodevas](http://likumi.lv/doc.php?id=111605)” 3. punktu un 16.¹ punktu

1. Saistošie noteikumi (turpmāk – noteikumi) attiecas uz Tukuma novada pašvaldības administratīvo teritoriju, un pašvaldības nodevu maksātāji ir visas fiziskās un juridiskās personas, uz kurām attiecināmi šie noteikumi.

2. Pašvaldības nodevas, kas noteiktas ar šiem noteikumiem, tiek ieskaitītas Tukuma novada pašvaldības (turpmāk – Pašvaldība) budžetā.

3. Pašvaldības nodevas var samaksāt skaidrā naudā Pašvaldības kasē vai pagasta pakalpojumu centros vai veicot bezskaidras naudas norēķinu, saņemot rēķinu pašvaldībā vai pagasta pārvalžu centros, Kandavas un pagastu apvienībā, noteikumos noteiktajā termiņā vai, ja termiņš nav noteikts, pirms atļaujas saņemšanas vai ar nodevu apliekamo darbību veikšanas.

4. Pašvaldības nodeva par ielu tirdzniecību, sabiedriskās ēdināšanas pakalpojumu sniegšanu vai pakalpojumu sniegšanu publiskās vietās tiek iekasēta no visām juridiskām un fiziskām personām, kas nodarbojas ar ielu tirdzniecību vai pakalpojumu sniegšanu publiskās vietās Tukuma novadā.

5. Ielu tirdzniecība un pakalpojumu sniegšana publiskās vietās Pašvaldības teritorijā notiek tikai ar Pašvaldības izsniegtu atļauju un tam norādītajā vietā.

6. Atļaujas izsniedz Tukuma novada pašvaldības klientu apkalpošanas centrā, Kandavas un pagastu apvienībā vai attiecīgajā pagasta pārvaldē, uzrādot personu apliecinošu dokumentu, vai nosūtot elektroniski sagatavotu un parakstītu atļauju uz atļaujas saņēmēja iesniegumā norādīto e-pasta adresi.

7. Nodevas likme par ielu tirdzniecību, pakalpojumu sniegšanu publiskās vietās vai sabiedriskās ēdināšanas pakalpojumu sniegšanu Tukuma novadā:

|  |  |  |
| --- | --- | --- |
| Nr.p.k. | Tirdzniecības dalībnieks, sabiedriskās ēdināšanas pakalpojumu sniedzējs vai pakalpojumu sniedzējs publiskā vietā | Nodeva par vienu tirdzniecības vietu: |
| diennaktī (*euro*) | mēnesī (*euro)* | svētku vai pasākumu laikā un vietā diennaktī (*euro*) |
| **7.1.** | **tirdzniecība, ko veic fiziskā persona, kurai atbilstoši nodokļu jomu reglamentējošiem normatīvajiem aktiem nav jāreģistrē saimnieciskā darbība, ar:** | 1,00 | 5,00 | 5,00 |
| 7.1.1. | pašu ražoto lauksaimniecības produkciju: |
| 7.1.1.1. | izmantošanai pārtikā paredzētos augkopības, lopkopības un svaigus zvejas produktus nelielos apjomos saskaņā ar normatīvo aktu prasībām par primāro produktuapriti nelielos apjomos un biškopības produktus, |
| 7.1.1.2. | grieztos ziedus, zarus, no tiem gatavotusizstrādājumus, Ziemassvētkiem paredzētus nocirstus vai podos augošus dažādu sugu skuju kokus, puķu un dārzeņu stādus, dēstus, sīpolus, gumus, ziemcietes un sēklas, |
| 7.1.1.3. | augļu koku un ogulāju stādus, dekoratīvo koku un krūmu stādmateriālu, |
| 7.1.1.4. | mājas apstākļos ražotus pārtikas produktus no pašu ražotās lauksaimniecības produkcijas, |
| 7.1.2. | savvaļas ogas, augļus, riekstus, sēnes un savvaļas ziedus, |
| 7.1.3. | mežu reproduktīvo materiālu, |
| 7.1.4. | pašu iegūtus svaigus zvejas produktus un medījamos dzīvniekus vai to gaļu nelielos apjomos saskaņā ar normatīvo aktu prasībām par primāro produktu apriti nelielos apjomos, |
| 7.1.5. | lauksaimniecības un mājas (istabas) dzīvniekus saskaņā ar normatīvo aktu prasībām par kārtību, kādā organizējama dzīvnieku tirdzniecība publiskās vietās, un labturības prasībām dzīvnieku tirdzniecībai,  |
| 7.1.6. | lietotas personiskās mantas, izņemot autortiesību vai blakustiesību objektus, kas reproducēti personiskām vajadzībām; |
| **7.2.**  | **tirdzniecība, ko veic fiziska persona, kura reģistrējusi saimniecisko darbību, vai juridiskā persona par tirdzniecību ar:** |  |  |  |
| 7.2.1. | pašu ražotām pārtikas un nepārtikas precēm, | 5,00 | 15,00 | 7,00 |
| 7.2.2. | rūpnieciski ražotām pārtikas un nepārtikas precēm, | 10,00 | 20,00 | 12,00 |
| 7.2.3. | pašu ražotiem alkoholiskiem dzērieniem, | 20,00 | 60,00 | 25,00 |
| 7.2.4. | izlejamiem un fasētiem alkoholiskajiem dzērieniem, kas nav pašu ražoti; | 40,00 | 100,00 | 50,00 |
| **7.3.** | **sabiedriskās ēdināšanas pakalpojumu sniegšana (bez alkoholisko dzērienu realizācijas);** | 10,00 | 30,00 | 15,00 |
| **7.4.** | **pakalpojumu sniegšana publiskā vietā;** | 5,00 | 15,00 | 7,00 |
| **7.5.** | **produktu un pakalpojumu reklamēšana bez tirdzniecības.** | 10,00 | 20,00 | 12,00 |

8. No nodevas samaksas, kas uzskaitītas noteikumu 7. punktā, atbrīvoti:

8.1. pensionāri;

8.2. personas ar 1. vai 2. grupas invaliditāti un personas (ģimenes), kuras audzina bērnus ar invaliditāti;

8.3. Tukuma novada iedzīvotāji, kas dzīvo mājsaimniecībā, kurai piešķirts trūcīgas mājsaimniecības statuss Ministru kabineta noteikumos noteiktajā kārtībā;

8.4. fiziskas vai juridiskas personas, kuras Pašvaldība ir uzaicinājusi nodrošināt ar pārtikas produktiem Pašvaldības organizētā sporta vai kultūras pasākuma dalībniekus;

8.5. Tukuma novadā juridisko adresi reģistrējušas nevalstiskās organizācijas;

8.6. juridiskas personas, kurām ir piešķirts sabiedriskā labuma organizācijas vai sociālā uzņēmuma statuss;

8.7. personas līdz 18 gadu vecumam, kas tirgojas ar pašu izgatavotām precēm;

8.8. valsts institūcijas, Pašvaldības uzņēmumi un iestādes, kas izveidotas Pašvaldības funkciju nodrošināšanai.

9. Nodeva 50 % apjomā no 7. punktā noteiktās nodevas likmes tiek piemērota nodevas maksātājiem, kuru dzīvesvieta ir deklarēta Tukuma novadā vai kuru juridiskā adrese ir reģistrēta Tukuma novadā.

10. Nodeva par ielu tirdzniecības organizēšanas atļaujas izsniegšanu atkarībā no ielu tirdzniecības termiņa, preču veida un tirdzniecības norises vietas:

|  |  |  |
| --- | --- | --- |
| Nr.p.k. | Preču veids un tirdzniecības norises vieta | Nodeva par ielu tirdzniecības organizēšanu: |
| diennaktī (*euro*) | mēnesī (*euro*) |
| 10.1. | ielu tirdzniecības organizēšana, ja tirdzniecības vieta **atrodas** Pašvaldības īpašumā vai tiesiskajā valdījumā esošajā nekustamajā īpašumā; | 10,00 | 20,00 |
| 10.2. | ielu tirdzniecības organizēšana, ja tirdzniecības vieta **neatrodas** Pašvaldības īpašumā vai tiesiskajā valdījumā esošajā nekustamajā īpašumā, ar: |  |  |
| 10.2.1. | lietotām personiskām mantām, | 0,00 | 10,00 |
| 10.2.2. | pašražotām amatniecības, pārtikas, lauksaimniecības precēm un pakalpojumu sniegšanu, | 10,00 | 20,00 |
| 10.2.3. | pašražotiem alkoholiskiem dzērieniem, rūpnieciski ražotām precēm un sabiedriskās ēdināšanas pakalpojuma sniegšanu, | 20,00 | 30,00 |
| 10.2.4. | izlejamo alkoholu un fasētiem alkoholiskajiem dzērieniem. | 50,00 | 100,00 |

11. Tirdzniecības dalībnieks, kas tirdzniecību plāno veikt organizētas ielu tirdzniecības jeb tirdziņa ietvaros, un kas saņēmis noteikumu 10.1. apakšpunktā noteikto atļauju, veic nodevas samaksu atbilstoši noteikumu 7. punktā noteiktajām nodevām, kādas paredzētas par atbilstoša veida darbību svētku vai pasākumu laikā un vietā.

12. Tirdzniecības organizators, kas saņēmis noteikumu 10.1. apakšpunktā noteikto atļauju, organizējot ielu tirdzniecību Pašvaldības īpašumā vai tiesiskajā valdījumā esošajā nekustamajā īpašumā, nav tiesīgs piemērot maksu tirdzniecības dalībniekiem par tirdzniecības organizēšanas nodrošināšanu.

13. Tirdzniecības dalībnieks, kas tirdzniecību plāno veikt organizētas ielu tirdzniecības jeb tirdziņa ietvaros, kurš saņēmis noteikumu 10.2. apakšpunktā noteikto atļauju, ir atbrīvots no Pašvaldības nodevas.

14. Tirdzniecības organizators, kurš saņēmis 10.2. apakšpunktā noteikto atļauju, organizējot ielu tirdzniecību, kas neatrodas Pašvaldības īpašumā vai tiesiskajā valdījumā esošajā nekustamajā īpašumā, ir tiesīgs piemērot maksu tirdzniecības dalībniekiem par tirdzniecības organizēšanas nodrošināšanu.

15. Nodeva par ielu tirdzniecību no pārvietojamā mazumtirdzniecības punkta (autoveikala), ja tirdzniecība tiek veikta:

|  |  |  |  |
| --- | --- | --- | --- |
| Nr.p.k. | Piedāvāto preču veids | Nodeva par ielu tirdzniecību mēnesī (*euro*) | Nodeva par ielu tirdzniecību gadā (*euro*) |
| 15.1. | ar pārtikas un rūpniecības precēm | 15,00 | 140,00 |
| 15.2. | ar alkoholiskajiem dzērieniem un tabakas izstrādājumiem | 20,00 | 170,00 |

16. Nodeva par ielu tirdzniecību novietnē (īslaicīgas lietošanas būvē), ja tirdzniecība tiek veikta:

|  |  |  |  |
| --- | --- | --- | --- |
| Nr.p.k. | Piedāvāto preču veids | Nodeva par ielu tirdzniecību mēnesī (*euro*) | Nodeva par ielu tirdzniecību ceturksnī (*euro*) |
| 16.1. | ar pārtikas precēm | 30,00 | 70,00 |
| 16.2. | ar alkoholiskajiem dzērieniem  | 50,00 | 120,00 |

17. Pašvaldības nodevas maksāšanas kārtība un kontrole:

17.1. Pašvaldības nodeva jāsamaksā pirms tirdzniecības uzsākšanas. Izsniegtā atļauja stājas spēkā tikai pēc Pašvaldības nodevas samaksas;

17.2. Pašvaldības nodevas par tirdzniecību publiskās vietās maksājumus kontrolē Tukuma novada pašvaldības administrācijas Finanšu nodaļa, sekojot, lai Pašvaldības nodeva tiktu samaksāta noteiktajā termiņā un pilnā apmērā;

17.3. pārmaksātās Pašvaldības nodevas summas, pamatojoties uz maksātāja motivētu iesniegumu, tiek atmaksātas maksātājam;

17.4. ja tirdzniecības vietā tirdzniecība tiek veikta ar dažāda sortimenta precēm, tad nodevas apmēru nosaka pēc lielākās piemērojamās nodevas.

18. Ar šo noteikumu spēkā stāšanās dienu spēku zaudē Engures novada domes 2010. gada 16. februāra saistošie noteikumi Nr. 5 “Par pašvaldības nodevu tirdzniecībai publiskās vietās un publiska pasākuma rīkošanai”.

Domes priekšsēdētājs (personiskais paraksts) G. Važa

NORAKSTS PAREIZS

Tukuma novada pašvaldības iestādes

“Pašvaldības administrācija”

Lietvedības un IT nodaļas vadītāja S. Bļodniece